CELEX: 31995R0439
Language: da
Date: 1995-02-28 00:00:00
Title: Kommissionens forordning (EF) nr. 439/95 af 28. februar 1995 om ændring og fravigelse af forordning (EØF) nr. 1442/93 om gennemførelsesbestemmelser for EF's importordning for bananer, for så vidt angår ansøgninger om licenser for andet kvartal 1995

Avis juridique important

|

31995R0439

Kommissionens forordning (EF) nr. 439/95 af 28. februar 1995 om ændring og fravigelse af forordning (EØF) nr. 1442/93 om gennemførelsesbestemmelser for EF's importordning for bananer, for så vidt angår ansøgninger om licenser for andet kvartal 1995  

EF-Tidende nr. L 045 af 01/03/1995 s. 0035 - 0036

KOMMISSIONENS FORORDNING (EF) Nr. 439/95 af 28. februar 1995 om ændring og fravigelse af forordning (EØF) nr. 1442/93 om gennemførelsesbestemmelser for EF's importordning for bananer, for så vidt angår ansøgninger om licenser for andet kvartal 1995 KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, ogud fra følgende betragtninger:Bilag I til Kommissionens forordning (EØF) nr. 1442/93 (3), senest ændret ved forordning (EF) nr. 2444/94 (4), indeholder navn og adresse på de ansvarlige myndigheder i medlemsstaterne; navn og adresse på de ansvarlige myndigheder i Østrig, Finland og Sverige bør tilføjes i dette bilag;ifølge artikel 9, stk. 2, og artikel 14, stk. 2, i forordning (EØF) nr. 1442/93 skal ansøgninger om importlicenser indgives i løbet af de syv første dage i den sidste måned af kvartalet forud for det kvartal, for hvilket licenserne udstedes, og ifølge nævnte forordnings artikel 11, stk. 1, og artikel 17, stk. 1, udstedes importlicenserne for det følgende kvartal senest den 21. i den sidste måned i hvert kvartal; af administrative grunde, der vedrører gennemførelsen af de aftaler, der er indgået i forbindelse med de multilaterale handelsforhandlinger under Uruguay-runden, vil det være hensigtsmæssigt at udskyde disse frister, for så vidt angår ansøgninger om og udstedelse af importlicenser for andet kvartal 1995;denne forordning skal træde i kraft umiddelbart inden den periode, i hvilken licenserne for andet kvartal 1995 skal udstedes;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -UDSTEDT FØLGENDE FORORDNING:Artikel 1 1. I bilag I til forordning (EØF) nr. 1442/93 indsættes de nedenfor anførte navne og adresser på de kompetente myndigheder i Østrig, Finland og Sverige:»- Østrig:Bundesministerium für Land- und ForstwirtschaftAbteilung III A 5 - Handelspolitik und AußenhandelStubenring 12A-1012 Wien- Finland:Maa- ja metsätalousministeriöMariankatu 23PL 232FIN-00171 Helsinki- Sverige:JordbruksverketVallgatan 8S-551 82 Jönköping«.2. I bilag I til forordning (EØF) nr. 1442/93 affattes navn og adresse på den tyske kompetente myndighed således:»- Tyskland:Bundesanstalt für Landwirtschaft und ErnährungReferat 322Adickesallee 40D-60322 Frankfurt am Main«.Artikel 2 1. Uanset artikel 9, stk. 2, og artikel 14, stk. 2, i forordning (EØF) nr. 1442/93 skal ansøgninger om importlicenser for andet kvartal 1995 indgives i perioden 8. til 14. marts 1995.2. Uanset artikel 11, stk. 1, og artikel 17, stk. 1, i forordning (EØF) nr. 1442/93 udstedes importlicenser for andet kvartal 1995 senest den 28. marts 1995.Artikel 3 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 28. februar 1995.På Kommissionens vegneFranz FISCHLERMedlem af Kommissionen(1) EFT nr. L 47 af 25. 2. 1993, s. 1.(2) EFT nr. L 349 af 31. 12. 1994, s. 105.(3) EFT nr. L 142 af 12. 6. 1993, s. 6.(4) EFT nr. L 261 af 11. 10. 1994, s. 3.